364 NOVUM ORGAN UM. 



papyrus, res admodum vulgata. At si diligenter 

 animum advertas, materiae artificiales aut plane 

 textiles sunt per fila directa et tranversa ; qualia 

 sunt, pannus sericus, aut laneus, et linteus, et hujus- 

 modi : aut coaugmentantur ex succis concretis ; 

 qualia sunt later, aut argilla figularis, aut vitrum, 

 aut esmalta, aut porcellana, et similia ; quae si bene 

 uniantur, splendent, sin minus, indurantur certe 5 

 sed non splendent. Attamen omnia talia, quae fiunt 

 ex succis concretis, sunt fragilia ; nee ullo modo hae- 

 rentia, et tenacia. At contra, papyrus est corpus 

 tenax, quod scindi et lacerari possit ; ita ut imitetur 

 et fere aemuletur pellem sive membranam alicujus 

 animalis, aut folium alicujus vegetalis, et hujusmodi 

 opificia naturaa. Nam ncque fragilis est, ut vitrum ; 

 neque textilis, ut pannus ; sed habet floras certe, 

 non fila distincta, omnino ad modum materiarum 

 naturalium : ut inter artificiales materias vix inve- 

 niatur simile aliquod, sed sit plane Monodicum. 

 Atque praeferenda sane sunt in artificialibus ea quae 

 maxime accedunt ad imitationem naturae; aut e 

 contrario earn potenter regunt et invertunt. 



Rursus, inter Ingenia et Manus Hominis, non 

 prorsus contemnenda sunt praestigias et jocularia. 

 Nonnulla enim ex istis, licet sint usu levia et ludicra, 

 tamen informatione valida esse possunt. 



Postremo, neque omnino omittenda sunt supersti- 

 tiosa, et (prout vocabulum sensu vulgari accipitur) 

 magica. Licet enim hujusmodi res sint in immen- 

 sum obrutae grandi mole mendaciorum et fabula- 

 rum ; tamen inspiciendum paullisper, si forte subsit 



